ແຜງ​ພະ​ລັງ​ງານ ​ແສງ​ອາ​ທິດ ​ທີ່​ມີ​ລາ​ຖືກ ແລະ ຍືດ​ຢຸ່ນ​ໄດ້ ຈະ​ມີ​ອອກ​ມາຈຳ​ໜ່ວຍ ​ໃນ​ໄວໆ​ນີ້
ທ່ານ​ນາງ ໂອ​ລ​ກາ​ ເວົ້າ​ວ່າ ແຊ​ລ ເປີ​ອັ​ຟ​ສ​ໄກ​ທ໌ ໄດ້​ກາຍມາ ​ເປັນ​ສິ່ງ​ທີ່ນິຍົມ​ ຂອງ​ບັນ​ດານັກຄົ້ນຄວ້າ ດ້ານພະລັງງານ ແສງອາທິດ.
ແຜງພະລັງງານແສງອາທິດຊະນິດໃໝ່ ໄດ້ໃຫ້ຄວາມຫວັງ ກ່ຽວກັບ ລາຄາ ທີ່ຖືກ ແລະ ຫຼາກຫຼາຍວິທີ ເພື່ອໃຫ້ໄດ້ພະລັງງານຈາກດວງຕາເວັນຫຼາຍຂຶ້ນ ມັນອາດຊ່ວຍອຸດສາ ຫະກຳພະລັງງານທົດແທນທີ່ກຳລັງເຕີບໂຕນັ້ນ ຂະຫຍາຍຕົວອອກໄວກວ່າເກົ່າ ນັກ ຂ່າວວີໂອເອ ສຕີຟ ບາຣາໂກນາ ມີລາຍງານເພີ່ມເຕີມ, ເຊິ່ງ ພຸດທະສອນ ຈະນຳລາຍ ລະອຽດມາສະເໜີທ່ານໃນອັນດັບຕໍ່ໄປ ພະລັງງານແສງອາທິດ ພວມຊ່ວຍສ້າງອະນາຄົດແຫ່ງພະລັງງານທີ່ສະອາດກວ່າເກົ່າ ແຕ່ມັນກໍມີຂໍ້ຈຳກັດທີ່ວ່າ ແຜງພະລັງງານແສງອາທິດທີ່ແຂງນັ້ນຈະສາມາດເອົາໄປຕັ້ງ ໄວ້ຢູ່ໃສໄດ້ແດ່ ແຊລພະລັງງານແສງອາທິດຊະນິດໃໝ່ທີ່ຍືດຢຸ່ນໄດ້, ເຮັດດ້ວຍແຮ່ທາດທີ່ເອີ້ນວ່າ ເປີອັຟສໄກທ໌ ນັ້ນ, ສາມາດເອົາໄປຕັ້ງໃສ່ໄດ້ເກືອບໝົດທຸກແຫ່ງ, ອີງຕາມການກ່າວ ຂອງທ່ານນາງ ໂອລກາ ມາລິນກີວິຈ໌ (Olga Malinkiewicz) ທ່ານນາງ ມາລິນກີວິຈ໌ ນັກວັດຖຸວິທະຍາ ຈາກບໍລິສັດ ຊາວເລ ເທັກໂນໂລຈີ ກ່າວວ່າ “ພວກເຮົາສາມາດໃຊ້ແຊລ ເປີອັຟສໄກທ໌ ຕິດຕັ້ງໃສ່ຝາຂອງອາຄານ, ຢູ່ຫຼັງຄາຂອງ ຕຶກ, ຢູ່ຫຼັງຄາລົດ, ຢູ່ອຸປະກອນອີເລັກໂທຣນິກ ແລະ ອຸປະກອນອີເລັກໂທຣນິກຂະ ໜາດນ້ອຍກໍໄດ້ ພວກເຮົາຈະສາມາດໃຊ້ມັນຢູ່ໃບເຮືອ, ພວກເຮົາຈະສາມາດໃຊ້ມັນ ຢູ່ໃນເຮືອ, ຕູບຜ້າ, ໃຊ້ໄດ້ທຸກແຫ່ງຢ່າງບໍ່ຈຳກັດ ” ທ່ານນາງ ໂອລກາ ເວົ້າວ່າ ແຊລ ເປີອັຟສໄກທ໌ ໄດ້ກາຍມາເປັນສິ່ງທີ່ນິຍົມຂອງບັນ ດານັກຄົ້ນຄວ້າດ້ານພະລັງງານແສງອາທິດ ທ່ານນາງ ໂອລກາ ເວົ້າວ່າ “ຄວາມໄດ້ປຽບຂອງແຊລພະລັງງານແສງອາທິດ ເປີ ອັຟສໄກທ໌ ແມ່ນມັນອາດມີນ້ຳໜັກເບົາ ແລະ ຍືດຢຸ່ນ ແລະ ມັນສາມາດພິມອອກ ມາໄດ້ ສະນັ້ນມັນຈະມີລາຄາຖືກຫຼາຍ ທຸກຄົນສາມາດໃຊ້ມັນໄດ້ ຢູ່ທຸກບ່ອນ ” ທ່ານນາງ ໂອລກາ ໄດ້ພັດທະນາວິທີ ທີ່ຈະພິມແທ່ນ ເປີອັອຟສໄກທ໌ ຄືເຄື່ອງພິມ Inkjet ລາວໄດ້ຮ່ວມກໍ່ຕັ້ງບໍລິສັດເພື່ອຜະລິດມັນ, ເອີ້ນວ່າ ຊາວເລ ເທັກໂນໂລຈີ, ຕັ້ງຊື່ຕາມເທັບທິດາດວງຕາເວັນ ທະເລ ບາລຕິກ ບໍລິສັດກໍ່ສ້າງ ສການສກາ ໄດ້ທົດລອງໃຊ້ແຜງພະລັງງານດັ່ງກ່າວຢູ່ສຳນັກງານ ໃຫຍ່ຂອງເຂົາເຈົ້າໃນນະຄອນຫຼວງ ວໍຊໍ ທ່ານ ອາດຳ ທາໂກສກີ ແມ່ນຜູ້ຈັດການ ການພັດທະນາແບບຍືນຍົງສຳລັບບໍລິສັດ ສການສກາ ທ່ານ ອາດຳ ກ່າວວ່າ “ມັນເຮັດວຽກໄດ້ຢ່າງສົມບູນແບບ ແມ່ນກະທັ້ງເວລາທີ່ມັນບໍ່ ຖືກແສງແດດດີ, ສະນັ້ນພວກເຮົາຈຶ່ງສາມາດໃຊ້ມັນໄດ້ຢູ່ຝາທຸກບ່ອນຂອງຕຶກ ” ບໍລິສັດ ຊາວເລ ໄດ້ຄິດໄລ່ວ່າ ແຜງພະລັງງານປະມານນຶ່ງຕາລາງແມັດ ຈະສາມາດ ສະໜອງພະລັງງານໄດ້ພໍສຳລັບມື້ນຶ່ງ ໃຫ້ຄອມພິວເຕີຂອງພະນັກງານ ແລະ ດອກ ໄຟຕ່າງໆ ແລະ ມັນຈະດີຂຶ້ນກວ່າເກົ່າໃນຂະນະທີ່ການຄົ້ນຄວ້າດຳເນີນຕໍ່ໄປ, ອີງຕາມການ ກ່າວຂອງຜູ້ອຳນວຍການດ້ານວິທະຍາສາດຂອງບໍລິສັດ, ທ່ານ ຄອນແຣດ ວອລ ເຈໂຄລສ໌ກີ ທ່ານ ຄອນແຣດ ກ່າວວ່າ “ສຳລັບເທັກໂນໂລຈີອື່ນໆ ມັນໃຊ້ເວລາຫຼາຍທົດສະວັດ ກ່ອນຈະເຂົ້າຫາຕະຫຼາດບາງແຫ່ງໄດ້ແທ້ໆ ແຜງ ເປີອັຟສໄກທ໌ ໄດ້ມີມາພຽງສອງ ສາມປີແລ້ວ ໃນການຄົ້ນຄວ້າວິທະຍາສາດ ສະນັ້ນມັນຍັງມີອີກຫຼາຍຢ່າງທີ່ຈະ ຕ້ອງເຮັດ ແຕ່ຂ້າພະເຈົ້າຄິດວ່າໂອກາດນັ້ນ ໂດຍພື້ນຖານແລ້ວ ມີຢ່າງຈຳກັດ ” ມັນຍັງມີບັນຫາຄວາມທົນທານ ແລະ ສິ່ງອື່ນໆທີ່ຕ້ອງໄດ້ແກ້ໄຂ ແຕ່ຫຼາຍບໍລິສັດ ຄາດວ່າ ຈະມີແຜງພະລັງງານ ເປີອັຟສໄກທ໌ ຂາຍຢູ່ໃນຕະຫຼາດພາຍໃນປີນີ້